Теодор Траянов
Последна есенна вечер

chitanka.info

Забулената обгоряла есен

разстила в равнините ледна вечер,

прехвръква плахо като чужд снегът;

дълбоко някъде във лес далечен

талазите на есента шумят.

Като словата верни в мрачна песен

прелита орлек врани; възридава

далеко вятърът над тъмен лес;

зловещ припев из мрака проечава:

смъртта! смъртта! — ще царствува от днес!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.